Hei olen Tommy Lilja. Tämä on "Pastori Tommy Liljan seurassa".
On suuri ilo olla seurassanne, -
koska olen tiimini kanssa koonnut ohjelman, -
jonka uskon koskettavan ja auttavan teitä.
Aion jatkaa opetusta kirjastani "Usko sittenkin".
Puhun siitä, miten tärkeää -
on antaa anteeksi muille ja itselle.
Selitän, miten anteeksianto vaikuttaa rukouselämään -
ja miksi joskus on vaikeampi antaa anteeksi itselle kuin muille.
Syynä on se, että itseä kohtaan koettu anteeksiantamattomuus -
on juurtunut niin syvälle sisimpään.
Mutta en jätä teitä siihen tilaan. Autan teitä ymmärtämään, -
että niin kuin anteeksiantamattomuus tekee uskosta tehotonta, -
uskon avulla pääsee myös eroon anteeksiantamattomuudesta.
Käymme Jerusalemissa.
Tapaamme hienoja ihmisiä.
Saat uutta näkökulmaa siihen, miksi autamme juutalaisia takaisin Israeliin.
Aion myös antaa haastavan sanoman Jumalalta.
Ohjelman lopussa rukoilemme yhdessä.
Jeesuksen nimessä tervetuloa ohjelman pariin!
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Tervetuloa ohjelman pariin. Olen pastori Tommy Lilja.
Aina ennen kuin alamme kuvata, -
rukoilen Jumalalta teille profeetallista sanaa.
Jaan sen teille. Siinä menee kaksi minuuttia.
Tänään Hän puhui minulle rakkaudesta, Jeesuksen rakkaudesta.
Ei vain sinua varten.
Hän tahtoo myös, että rakastat muita niin kuin Hän on rakastanut sinua.
Jeesus sanoo Johanneksen evankeliumin luvun 15 jakeessa 12: -
"Tämä on minun käskyni, -
että te rakastatte toisianne, niinkuin minä olen teitä rakastanut."
Usein me seurakunnissa puhumme monista muista asioista.
Niinpä me emme ymmärrä, -
millaisia siunauksia ja hyötyjä sinulle koituu, kun rakastat muita.
Kun alat rakastaa muita, niin kuin Jeesus rakasti sinua, -
se avaa sinulle monia asioita.
Jeesuksella on yksi käsky, ja kun elät sen mukaan, -
täytät kaikki käskyt, ja se avaa sinulle monia asioita.
Ykköskohta. On olemassa yksi käsky: Rakasta niin kuin Hän rakasti meitä.
Toiseksi rakkaus ja ilo ovat yhteydessä toisiinsa -
samalla tavalla kuin viha ja masennus.
Kun valitsee jälkimmäisen, -
kun on inhottava ihminen, -
sen jälkeen katkeroituu. Täyttyy kateudella.
Kateus ja katkeruus johtavat vihaan.
Viha johtaa masennukseen.
Masennuksen seurauksena tulee kuolemaa.
Mutta kun alkaa rakastaa ja tehdä hyvää muille...
Kun me autamme orpokoteja tai pelastamme ihmiskaupan uhreja, -
olemme täynnä iloa, koska teemme sen rakkaudesta.
Rakkaus ja ilo ovat siis yhteydessä toisiinsa.
Numero kolme. Meidät on valittu ja asetettu kantamaan hedelmää.
Ja rakkaus on avain.
Kun rakastat muita, he tuntevat sen ja haluavat tulla Jeesuksen luo.
Jos haluat lisää ystäviä, rakasta ihmisiä.
Sillä tavalla saat ystäviä. Sinun ei tarvitse pyytää heitä.
Saat ystäviä luonnollisesti, koska rakkautesi ihmisiä kohtaan -
vetää ystäviä luoksesi.
Numero neljä. Rakkaudessa pysyminen on pysymistä Jeesuksessa.
Vihassa pysyminen on pysymistä pimeällä puolella.
Valitse siis rakkaus. Aloita joka aamu sanomalla itsellesi: -
"Tänään aion rakastaa, niin kuin Jeesus on rakastanut minua."
"Rakastan muita ihmisiä tänään."
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Suonissani on kahden kansan verta: ruotsalaista ja suomalaista.
Kun olin lapsi, naapurustoomme muutti perhe Suomesta.
Läheisimmät ystäväni ovat olleet Suomesta: -
Kari, Eero, Pentti, Pekka ja monet muut.
Osaan sanoa: "Rakastan Suomea ja suomalaisia -
uskonveljiä ja -sisaria." Aamen. Hieman suomen kieltä.
Kuten saatat tietää, kirjoitan kirjoja, mutta en myytäväksi, -
vaikka kirjojani myydään kirjakaupoissa useissa maissa.
Niitä on käännetty lukuisille kielille.
Kirjoitan kirjoja Herran ohjauksessa.
Valitsen aiheen sen mukaan, mistä Hän käskee minun kirjoittaa, -
mitä Hänen kansansa tänään tarvitsee.
Jokainen kirja on siis tavallaan profeetallinen aikaamme varten.
Uusin kirjani, "Usko sittenkin", on juuri sellainen.
Laadimme sen sinua varten, ja sen sanoma on tätä aikaa -
ja sitä tilannetta varten, jossa monet ovat tänä päivänä.
Mitä teet, kun usko on heikko ja toivo on hukassa?
Sinä uskot sittenkin.
Aivan kuten usko auttaa sinua epätoivon keskellä -
kapuamaan uudelleen ylös, -
samalla tavalla tarvitset uskoa, jotta pysyt polulla etkä kaadu.
Kerron rehellisesti ja avoimesti vakavista takaiskuista -
ja ihmeellisistä onnistumisista lähetyskentillä -
ja henkilökohtaisessa elämässäni.
Johdan teidät askel askeleelta opetukseen, joka muuttaa elämäsi.
Siinä yliluonnollisesta tulee luonnollista, ja opit, kuinka uskoa -
niin kuin Jeesus opetti opetuslapsia uskomaan.
Mikä ehkä vielä tärkeämpää, opetan toisesta ulottuvuudesta, -
uskon maailmasta, jossa mahdottomasta tulee mahdollista.
Löydät vastauksen kysymykseen, mitä tehdä, -
kun usko on heikko ja kaikki toivo on mennyttä.
Mikä parasta, annan kirjan sinulle ilmaiseksi.
Riittää, että soitat meille tai lähetät meille sähköpostia -
ja annat osoitteesi, niin lähetämme kirjan sinulle ilmaiseksi.
Vuodesta 1996 yli 20 000 juutalaista on palannut avullamme kotiin Israeliin.
Saatat pohtia, miksi autamme heitä.
Selitän sitä kirjassani "Jews ― Heroes of Eternity".
Tehtäväni on selvä. Evankeliumi pitää julistaa kaikille kansoille maailmassa.
Sitä minä teen.
Juutalaisten ennalleen asettamisessa Israeliin on jotain erityisen tärkeää.
Se liittyy lopunaikoihin ja Jumalan työhön maailmassa juuri nyt.
Tiedäthän, -
juutalaiset ajettiin pois Israelista 2 000 vuotta sitten.
Heitä kiellettiin palaamasta takaisin.
Heitä on vainottu kaikkialla sen takia, että he ovat juutalaisia.
Silti he ovat säilyttäneet uskonsa.
Ja 2 000 vuotta myöhemmin he palasivat.
Jumalan suunnitelma juutalaisille on, että he pelastuvat Israelissa.
Pakanoista viimeinen pelastuu pian.
Sitten herätys tulee juutalaisille Israeliin, sanoo Paavali.
Seuraavaksi katsomme lyhyen raportin -
yhdeltä monista matkoistani Israeliin.
Uskon, että pidät raportista, sillä Israelissa on jotain, -
mikä koskettaa paitsi sinua ja minua myös koko maailmaa.
TOMMY LILJAN KLASSIKOT
Haasin kävelykatu on henkeäsalpaava.
Täällä Jumala näytti Aabrahamille paikan, jossa uhrata Iisak.
Tämä päivä oli erityinen, -
sillä tänään juhlittiin etiopianjuutalaisten paluuta.
Tommy tapasi monia eri maista muuttaneita juutalaisia.
Ensimmäisten joukossa oli Benny, Israelin tunnetuimpia ympärileikkaajia.
Nimeni on Ben-Ishai Hoter. Asun lähellä Jerusalemia Kfar Adumimissa.
Juutalaisilla on yksi oikea koti, ja se on Israel.
Täältä kaikki alkoi. Tämä paikka on meidän yhteytemme Jumalaan.
Täältä voimme auttaa koko maailmaa parantumaan siitä, mikä sitä vaivaa.
Olemme nyt Temppelivuoren lähellä paikassa nimeltään Armon haNatsiv.
Ehkä voisitte näyttää maisemaa, -
sillä tämän paikan kautta Aabraham kulki matkalla uhraamaan Iisakia.
Olen mohel, ympärileikkaaja. Se on ammattini.
Me myös laulamme. Se kuuluu ympärileikkausjuhlaan.
Laulamme perheen kanssa. Se on keino päästä Jumalan yhteyteen.
Kaupunkiisi Jerusalemiin
Olet palaava armossasi
Siellä minä asun, siellä minä asun
Niin kuin Sinä olet sanonut
Jos maailma tietäisi, miten paljon hyvää temppeli sille toisi, -
kaikki auttaisivat meitä sen rakentamisessa.
Kaupunkiisi Jerusalemiin...
Tässä on rakas ystäväni, rabbi Jafet.
Hei, rabbi! - Hei! Kiitos, rakas ystäväni.
Tämä on erityinen päivä, koska tapasin sinut.
Tämä on erityinen onni.
Tunnen olevani Israelissa kuin kotonani -
ja samoin myös Etiopiassa, koska olen käynyt siellä niin monta kertaa.
Ja nyt olen tässä etiopialaisen juutalaisen ja rabbin kanssa. Hienoa!
Montako etiopianjuutalaista on koolla täällä tänään?
Suunnilleen 20 000―25 000.
Olemme viime vuosina auttaneet tuhansia etiopianjuutalaisia Israeliin.
Toivon, että autatte edelleen, jotta ne, jotka haluavat tulla, pääsevät tänne.
Nyt me olemme ystäviä. Voimme auttaa heitä yhdessä.
Ehkä tästä syntyy jotain.
Kuulin, että Etiopiassa on ainakin yli 3 000 tällaista juutalaista.
Sinä et varttunut täällä Israelissa.
Tulin Israeliin 30 vuotta sitten.
Gondarissa... vuonna 1980 Etiopia oli kommunistinen maa.
Ketään ei päästetty lähtemään Etiopiasta.
Yhtenä päivänä minun piti päättää, lähdenkö Israeliin.
Mutta Israeliin ei päässyt laillisesti.
Minun piti paeta laittomasti. Piti kävellä Etiopiasta Sudaniin.
Se vie 28 päivää.
Niin minä kävelin 28 päivää.
Sen täytyi olla vaarallista. - Se oli. Kyse oli elämästä ja kuolemasta.
Mutta Jumala oli kanssani ja auttoi minua.
Muistan, kuinka lauloin matkalla.
Lauloitko? - Lauloin. Voin laulaa nytkin.
Minä lauloin. Ja laulaessani minä sain voimaa.
Se ei ollut helppoa. 28 päivän jalkapatikka ei ole helppo.
Mutta kun lauloin, Jumala antoi minulle voimaa.
Mitä lauloit? Laula se nyt. - Esimerkiksi...
Teemme työtä Ruotsissa ja muualla.
En tee tätä yksin. Meitä on paljon.
Syvällä Ruotsin metsissä pikkukylissä asuu uskovia.
He uskovat Jumalaan, ja Jumala yhdistää sinua ja heitä.
Se on rakkautta. Et ole tavannut heitä, mutta he rakastavat sinua.
Meillä on sama Henki. - Juuri niin!
Henki yhdistää meitä.
Kun puhun, he varmasti tuntevat sen. Kun he näkevät minut, he tuntevat, -
että meillä on jotain yhteistä. Se on uskomme, Henkemme.
Voitko siunata ystäviäni?
Ystävät, rukoilen puolestanne, -
että Henki Jerusalemissa tulee ja auttaa jokaista, missä olettekin.
Kiitos kaikesta, mitä teette juutalaisyhteisön puolesta.
Olkaa onnellisia! Siihen Jumala meitä kehottaa. Olkaa onnellisia työssä.
Haluamme teidän tietävän, että olemme yhtä sitoutuneita teihin -
kuin omaan seurakuntaamme. Me olemme nyt perhettä.
Kutsumme teitä mukaan.
Haluan sinun tietävän... - Me rakastamme sinua.
Niin teemme. Kiitos lahjoituksestasi.
Tänään opetan kirjani "Usko sittenkin" luvusta 3.
Tämänpäiväinen aihe on älyttömän tärkeä osa -
hedelmällistä elämää Kristuksessa.
Tutkimme, mitä anteeksianto tekee rukouselämälle.
Luen Markuksen evankeliumin luvusta 11.
"[K]aikki, mitä te rukoilette ja anotte, uskokaa saaneenne, -
niin se on teille tuleva.
Ja kun te seisotte ja rukoilette, -
niin antakaa anteeksi, jos kenellä teistä on jotakin toistansa vastaan, -
että myös teidän Isänne, joka on taivaissa, antaisi teille anteeksi [...]
[Jos te ette anna anteeksi, -
ei teidän taivaallinen Isännekään anna anteeksi teidän rikkomuksianne."]
Kovia sanoja. Mietipä hetken tätä.
Ellei Jumala anna sinulle anteeksi, -
miten rukouksesi voivat tulla kuulluksi? Sanon uudelleen.
Jos uskovat tutkisivat Raamattua, he eivät toimisi niin kuin he toimivat.
Olen kuullut monta saarnaa aiheesta "kaikki, mitä te rukoilette".
Liian monista saarnoista jää pois se, -
etteivät Jeesuksen opetus ja ajatuksenjuoksu loppuneet siihen.
Anteeksianto on osa pakettia.
On totta, että jos uskoo saaneensa, silloin on jo saanut sen -
ensin Hengessä, sitten luonnollisessa maailmassa.
Mutta jos elämässäsi on anteeksiantamattomuutta, -
ei ole väliä, miten paljon rukoilet.
Niin kauan kun et luovu anteeksiantamattomuudestasi, -
rukouksiisi ei vastata.
Jos itse huomaisin, että jokin estää minua saamasta rukousvastauksia, -
tarkistaisin ensimmäisenä, -
miten pärjään anteeksiannon alueella.
Tämä on hyvin tärkeää.
Älä päästä sydämeesi vähääkään pahantahtoisuutta -
tai negatiivisia tunteita muita kohtaan. Itse kieltäydyn päästämästä niitä.
Heti jos sellaisia asenteita, tunteita tai ajatuksia nousee mieleeni, -
ryhdyn heti toimeen päästäkseni niistä eroon, kunnes ne ovat poissa.
Anteeksiantamattomuus käynnistää syöksykierteen, -
joka johtaa raivoon, kateuteen ja katkeruuteen.
Ne vaikuttavat ihmisen Jumala-suhteeseen.
Lisäksi ne kuluttavat energiaa.
Vaarana on, että näistä tunteista tulee vankila, joka kalvaa ihmistä sisältä.
Katkeruus usein torjuu sen hyvän, mitä Jumala tahtoo tehdä sinulle.
Katkera ihminen on mieluummin katkera -
kuin ottaisi vastaan apua, vaikka sitä tarjoaisi itse Jumala.
Oletko ikinä huomannut, -
että puhumme useimmiten anteeksiantamisesta muille -
mutta unohdamme antaa anteeksi itsellemme?
Olen tavannut monia, jotka ovat antaneet anteeksi muille, -
mutta eivät silti saa rukousvastauksia, -
koska he eivät ole antaneet anteeksi itselleen.
Se on yleistä seurakunnassa varttuneille.
He pitävät itseään liian huonoina.
Heidän on helpompi antaa anteeksi muille kuin itselleen.
He syyttävät itseään liikaa.
Olen usein pohtinut, miksi.
Sanomamme ja ydinarvommehan lepäävät sen totuuden varassa, -
että Jeesus otti kaiken syyn ylleen.
Miksi siis sinun pitäisi kantaa syyllisyyttä? Siihen ei ole syytä.
Ymmärrätkö?
Ellet ole antanut anteeksi itsellesi, vaarana on, -
että alat epäillä, kun rukoilet, koska ajattelet olevasi liian huono.
Rukoilet jonkin puolesta, mitä tarvitset, -
mutta sydämessäsi et usko saavasi sitä, sillä se on mahdotonta.
Sisäiset haavat, äänet lapsuudestasi, -
se, mitä sinulle on tehty, ovat saaneet sinut menettämään toivon.
Olet pettynyt niin monta kertaa, -
että olet kehittänyt puolustusmekanismin, -
jotta välttyisit pettymyksiltä.
Monet syyttävät itseään siitä, mitä joku muu on heille tehnyt.
He syyttävät itseään avioerosta, sairaudesta, -
lapsista ja huonosta rahatilanteesta.
Heistä tuntuu, että he ovat syypää niin moniin ongelmiin, -
etteivät he ole minkään arvoisia.
Se tunne ja valhe sanoo, ettei kannata odottaa mitään hyvää, -
sillä loppujen lopuksi tulee vain pettymään ja olemaan surullinen.
Se on paholaisesta.
Yksi lähimpiä ystäviäni toimi entisessä elämässään -
huumemafian velanperijänä.
Hän oli vihan täyttämä jengijohtaja.
Aikuisena hänelle tuli kroonisia sairauksia.
Jos tällaisia tunteita ei näet käsitellä ja pureta terapiassa, -
ne alkavat kalvaa ihmistä sisältä päin.
Ne voivat sairastuttaa ihmisen psykosomaattisesti.
Ystäväni oli kuolemaisillaan. Lääkärit eivät osanneet auttaa häntä.
Jeesus tuli hänen sairaalahuoneeseensa.
Jeesus sanoi hänelle: "Meillä on vielä asioita kesken."
Jeesus avasi hänen silmänsä. Kun ystäväni näki, -
millaista vahinkoa hän oli tehnyt monille, -
viha hänen sisällään murtui ja lähti.
Hän kohtasi Jeesuksen rakkauden, ja hän itse alkoi antaa anteeksi.
Hän antoi anteeksi itselleen, isälle, jengin jäsenille, -
sukulaisille ja muillekin häntä vastaan rikkoneille.
Nykyään hän on täysin terve.
Hän on onnellinen ja täynnä rakkautta muita ihmisiä kohtaan.
Ennen hänessä asui viha, mutta Jeesus muutti sen tilalle.
Eikö olekin ihmeellistä?
Kun alamme antaa anteeksi ja luopua katkeruudesta, raivosta ja kateudesta,
elämä helpottuu ja ennen kaikkea siirrämme syrjään sellaisia asioita, -
jotka voivat estää rukousvastauksia.
Toivottavasti nautit opetuksesta, joka käsitteli anteeksiannon voimaa.
Kun laitat tämän opetuksen käytäntöön -
ja annat anteeksi muille ja itsellesi, asiat alkavat muuttua elämässäsi.
Muista katsoa seuraavakin jakso.
Kuulet lisää opetusta kirjastani "Usko sittenkin".
Kiitos, että seurasit ohjelmaa. Tahdon lopuksi vielä rukoilla puolestasi.
Tahdon sinun tietävän, että rakastan sinua.
Kunpa vaimoni Karin olisi täällä. Hän lähettää terveisiä.
Ennen kuin alamme rukoilla, tahdon sinun tutkivan sydäntäsi.
Onko sinulla anteeksiantamattomuutta?
Jeesus sanoo, että kaikki, mitä rukoilemme, -
jos uskomme saaneemme sen, se on oleva meidän.
Ja kun seisomme ja rukoilemme, meidän tulee antaa anteeksi.
Tahdon, että alatte nyt antaa anteeksi. Juuri niin.
Onko joku, jolle pitää antaa anteeksi? Anna hänelle anteeksi.
Jos olet antanut anteeksi, -
mikään ei voi estää sinua saamasta rukousvastausta.
Mitä haluat rukoilla Jeesukselta? Mitä pyydät Jumalalta?
Nyt kun rukoilemme, pyydä, mitä haluat, ja Hän antaa sen sinulle.
Mikään ei estä sinua. Jumala on Jumala.
Kaikki maan päällä kuuluu Hänelle. Jeesuksella on kaikki voima.
Rukoillaan. Isä, Jeesuksen Kristuksen nimessä.
Jeesus, olet sanonut, että kaikki, mitä rukoilemme ja anomme, -
jos uskomme saaneemme sen, se on meille tuleva. Me uskomme.
Uskomme saaneemme paljon, Isä, ja pyydämme niitä Sinulta.
Isä, kiitämme Sinua Jeesuksen nimessä, -
että voimme nähdä Hengessä saaneemme sen. Se on jo meidän.
Isä, Jeesuksen nimessä annamme anteeksi muille ja itsellemme.
Olemme rakkauden ja anteeksiannon lähettiläitä.
Jeesuksen nimessä, Isä, Jeesuksen nimessä -
kaikki, mitä pyydämme rukouksissamme, on jo meidän.
Nyt vain odotamme ja näemme, -
kun se tulee myös luonnolliseen maailmaan.
Se tulee. Jos olet antanut anteeksi itsellesi ja muille, -
mikään ei voi estää rukousvastaustasi, -
koska Jumala on Jumala.
Jumalan siunausta ja kiitos, että seurasit ohjelmaa!
Suomennos: Marianne Tenetz